# data[].attributes.headline
Ca 50 keskkontori töötajat käis metsa istutamas

# data[].attributes.subject
Ca 50 keskkontori töötajat käis metsa istutamas

# data[].attributes.body
17. mail andsime oma panuse, et Mallaveres on nüüd ca 13 tuhat uut kuusebeebit kasvamas

# data[].attributes.body
Eesmärk: väärtustada seeläbi heategevust ja vabatahtlikku tööd. Algatusega liitumine toetab meie suunda olla veelgi rohkem sotsiaalselt vastutustundlik organisatsioon.

Tingimused:

vaba päeva saab kasutada meeskonnana* heategevuse/vabatahtliku töö tegemiseks - kõik antud päeva elluviimisega kaasnevad kulutused on töötajate enda kanda (nt kütusekulu, kulutused toidule)

Kui heategevust tehakse nädalavahetusel/riigipühal, siis on töötajal õigus võtta vaba päev tagantjärgi kokkuleppel juhiga  tööpäeva arvelt.

*eesmärk on teha midagi koos, seega kaasa tegema on oodatud ikka kõik tiimi liikmed, aga olenevalt osakonna suurusest võib ju teha erinevaid heategevusprojekte väiksemates puntides

Lisa oma heategu ka https://annetameaega.ee/heategude-sisestamine/

# data[].attributes.headline
Võrumaa osakonna esindasid 8.-9. detsembril Toidupanga toidukogumispäeval Merike ja  Jana!

# data[].attributes.subject
Võrumaa osakonna esindasid 8.-9. detsembril Toidupanga toidukogumispäeval Merike ja  Jana!

# data[].attributes.body
Tahad head, tee head! Just nii võtsid meie kolleegid kokku enda reedese päeva, mil nad osalesid üle-eestilisel Toidupanga poolt väljahõigatud toidukogumise kampaaniapäeval. Hea kogemus, mis päevast saadi, toodi tagasisidena ka osakonda ning saadab paljusid inimesi veel tükk aega. Aitäh!

# data[].attributes.attachment_caption
Tallinna ja Harjumaa osakonna koolitustiimi esindus: Tiina, Diana, Helin ja Hedi

# data[].attributes.headline
Supi jagamine puudust kannatavatele inimestele

# data[].attributes.subject
Supi jagamine puudust kannatavatele inimestele

# data[].attributes.body
08.12.2023 külmal hommikul Tallinna Keskturul kella 7st 8-ni jagasime sooja suppi, teed, leiba ja pirukat kodututele ja puudust kannatavatele inimestele. Hommikul ootas meid ees pikk järjekord inimesi ning tund möödus kiirelt. Oli neid, kes sõid suppi kohapeal ja ka neid, kes soovisid kaasa võtta. Oli näha, et korraldaja MTÜ Tänavatöö tegevus on nende inimeste jaoks oluline ja suhtlusest tuli välja, et nii mõnigi sinna tulnud inimesest on korraldajatele teada juba pikemat aega.

Oli südant soojendav, see tänu, mida meie osalemise eest jagati ning tekkis soov edaspidigi oma aega panustada selle tänuväärse ettevõtmise heaks.

# data[].attributes.attachment_caption
Tallinn-Harjumaa TAK tiim hoos: Aili, Irina, Kaire, Riina, Taimar

# data[].attributes.body
Tallinn-Harjumaa TAK tiim käis 31. mail heategevuspäeva raames abiks RMK-l. Eesmärgiks oli metsaaluse korrastamine Aegviidu piirkonnas. RMK esindaja juhatas meile kätte kindla piirkonna, prügi hoiustamise koha ja asusime tegudele. Päikseline päev oli justkui tellitud, hea hoog oli kõigil sees ja metsaalune sai iga tunniga kaunimaks 😊. Prügi oli valdavalt suuremahuline – madratsid, autokummid, ehitusmaterjalide jäägid, hulgaliselt pudeleid jpm. Lisaks sorteerisime prügi kottidesse, millele hiljem transport järgi tuli. Pärast tööpäeva metsas tegime tiimiga ka väikese matka, süütasime lõkke ja kinnitasime keha kaunis looduses. Tõeliselt äge päev koos tiimiga ja pilk korrastatud metsaalusele jääb alatiseks meelde. /Kaire Käbin/

# data[].attributes.body
Karjäärikeskuse nõustajad Irina Koljajeva ja Olga Soboleva osalesid 22.07.23 üritusel „Lossiaiamängud 2023“, mida korraldati Kadrioru pargi 305. sünnipäeva puhul. Meie ülesandeks oli ürituse kohta info jagamine, kaartide ja auhindade jagamine. Irina tegi ka ekskursiooni Kadrioru planeerimisest ja rajamisest. Kadrioru parki külastas sel päeval ca 1500 inimest. See päev oli üsna väsitav, kuid väga ilus ja rõõmu valmistav. Lossiaiamänge korraldatakse Kadrioru pargi rajamise aastapäeval.

# data[].attributes.attachment_caption
osa personaliosakonnast: Siiri-Lii, Karen, Juta ja Evelin

# data[].attributes.body
Tallinnas Suur-Sõjamäe teel asub 5kordne suur maja, mis on täis raamatuid, ajakirju ja muid teavikuid. sinna saavad oma raamatuid ära tuua nii eraisikud, raamatukogud kui ka kirjastused, samuti saavad sealt enda kogusse uusi raamatuid võtta raamatukogud ehk siis seal hoiustatakse meeletut kogust kirjandust.
meie panustasime vanade välismaa ajakirjade (paljud neist ainueksemplarid maailmas ja vanimad olid 1870ndatest) säilitamisesse neid tolmust puhtaks pühkides. tundub küll lihtne töö, aga tegelikult oli füüsiliselt raske nende riiulist välja võtmine ja pärast tagasi panek.
nad väga ootavad veel vabatahtlikke, sest tööpõld on seal meeletu. kui soovite ka oma osakonnaga minna, siis kirjuta kai.lugus@nlib.ee

# data[].attributes.body
Tartumaa karjääritiim käis 12.05 Eluringikeskuses eakaid abistamas. Hakatuseks tutvusime Eluringikeskuse juhtkonnaga, kes selgitasid, mida tähendab kristlik hooldekodu ning miks ja kuidas nad oma tööd mõtestavad. Juhidki tunnevad seal oma elanikke nimepidi. Eluringikeskuse moto on "Päevadele elu juurde" ning sellesse andsime meiegi oma panuse, aidates eakatel vaba aega veeta. Viisime neid õue (enamik liigub ratastooli või rulaatoriga), ajasime juttu, süvenesime nende elusse ja mõtetesse, mängisime mänge, kui keegi soovis. Päeva lõpus olid nii mõnelgi tiimiliikmel pisarad silmas, sest viisil või teisel läks kogetu väga hinge. Oleme tänulikud selle võimaluse eest ning olgu öeldud, et Eluringikeskus on vabatahtlikele avatud ka muul ajal - kellel huvi tekkis, võtke ise ühendust https://eluring.ee
Tartu Karjääritiimi nimel Hele-Maria

# data[].attributes.attachment_caption
Toidupanga usinad toetajad Jaana, Aile ja Tatjana :)

# data[].attributes.body
14.04 panustasime pärast tööpäeva lõppu toidukogumisega Tõrva Maximas. Usinad vabatahtlikud kogusid  ligi 100 kg erinevat toidukraami, mis jagatakse piirkonna elanikele.
Oli väga meeldiv tõdeda, et inimesed on ilusad ja head ja panustavad teiste aitamisse nii nagu võimalus lubab. Eriti südantsoojendav oli see, kui üksik pensionär oma pisikese sissetuleku juures või algklassipoiss oma natukesest taskurahast  leidsid võimaluse annetamiseks.
Päev oli intensiivne, kiire ning töökas, kuid rõõm panustamisest täitis südamed. Lisaks ilusale eesmärgile teisi abistada saime omavahel veelgi lähedasemaks ja koostegemise soov on nüüdsest kordi suurem.

Aitame aidata ka edaspidi!

Aile, Jaana ja Tatjana Valgamaa osakonnast

# data[].attributes.body
8.02 käisime meiegi kolmekesi kaitsevõrke punumas. Kohapeal oli vast paarkümmend inimest. Seal oli nooremaid ja vanemaid, eestlasi ja ukrainlasi ja kuulda oli erinevaid keeli. Keegi eestlastest oskas isegi ukraina keelt veidi ja suhtlus oli segamini eesti, vene, ukraina ja inglise keeles. Võrkude tegemisel saime kasutada meeskonnatööd, sest võrgud peavad olema ühtlase tihedusega ja seda saab meeskonnana teha.
Järeltegevusena sai kangaid viidud ja profid aitasid sobivaid kangaid ja värve valida, nüüd saame kodus kangaribasid ette valmistada. Ukraina heaks töö jätkub!

Tiia, Helen, Airi

# data[].attributes.body
Kui sain teada, et meie uueks vabatahtliku töö partneriks tuli MTÜ-ga Aitan Kaitsta, siis tekkis kohe endal uudishimu ja tahe teada saada, kuidas kaitsevõrke valmistatakse. Võtsin ühendust koordinaatoriga ja uurisin, kas saaksime minna kogu kollektiiviga vabatahtlikku tööd tegema. Paraku väga suuri gruppe vastu ei võeta, sest ruumid on väiksed ja alalisi tegijaid on päris palju. Meil on võimalus käia punumas viiekesi kolmapäeva õhtuti kell 16.00 – 20.00.

Kohapeal võeti meid väga soojalt vastu ning kohe anti väike õpetus punumise kohta. Uuriti , kas oleme vaadanud tutvustavat materjali. Hea kui iga mineja oleks selle infoga kursis, sest siis lihtsam orienteeruda erinevates tegevustes. Tööd tehes saime kuulda laste jutuvada, eesti, vene, ukraina ja inglise keelt. Väga mõnus oli vahelduseks kuulata ilma nõustamata.

Oleme väga rahul, et saime panustada oma tegevusega ukrainlaste heaks.

Aira ja Liia

# data[].attributes.attachment_caption
Vasakult paremale: Anne, Olga, Tatjana, Eerik, Silja, Kristel, Aljona, Ilona, Liana, Valentina, Maria ja Anu; kaadri taga Viktoria.

# data[].attributes.body
05.07.2023 käis Tähesaju büroost Maria tiim vabatahtlikena abis Tallinna Toidupangas. Tallinna Toidupanga lao koordinaator Liina andis päeva alguses meile väikese ülevaate Tallinna Toidupanga tegemistest. Saime teadlikumaks kui suur mure on toidu raiskamine ja kui palju on iganädalaselt Tallinnas Toidupangal kliente.  Seejärel asus 13 tiimiliiget tegutsema. Esmalt organiseerusime gruppidesse ja meie ülesanneteks oli päeva jooksul kaubakastide puhastamine, toidukaupade sorteerimine ning abivajajatele toidupakkide komplekteerimine. Päeva teises pooles olid mõned meist kulleri rollis ja viisid toidupakke klientidele koju kätte. Päev oli täis head tuju, töist askeldamist ja tänulikke pilke pakisaajatelt. Punased põlled, puuviljalõhn, kiire askeldamine, toredad inimesed ning naerunäod tekitasid hetkeks tunde, et jõulud on juulis kätte jõudnud.

# data[].attributes.body
(Pilti ei ole, kuid lugeja võib siinkohal ette kujutada meie päeva lõpus endaga rahulolevaid veidi väsinud naeratavaid nägusid)

Meie naiskond panustas 24.05 Tallinna Toidupangas. Tegemist oli silmiavava, emotsiooniderohke ja ka füüsiliselt küllaltki raske päevaga, mille edukasse tulemusse kõik oma tubli panuse andsid. Kuigi kohapealne veidi lonkav töökorraldus, logistiline pool ja üldine asjaajamine tekitasid meie ülimalt süsteemsetes ja korrapärastes loomustes alguses hämmingut, siis üheskoos kohanesime kiiresti, grupeerusime ja asusime kohe hoogsalt korda looma ning kotte komplekteerima. Tänu hästi toimivale tiimitööle olime pidevalt nõudlusest mäekõrguselt ees ning saime lubada endale ka mõned puhkepausid. Kogemuse mõttes oli tegemist päevaga, kuhu igaüks sisenes erinevate ootustega ning väljus endale vajalike järeldustega. Päev Toidupangas oli tiimikoostöö arendamiseks väga kasulik, tegutsesime ühise eesmärgi nimel ja kiitusi kaaslastele jagus veel pikemaks ajaks.

Tallinna ja Harjumaa osakonna teenuste üksuse TVR ja TPT tiim

# data[].attributes.body
01.02 punusime lund kolmekesi MTÜ-s Aitan Kaitsta.

Õppisime, millist värvi tükke kuhu ja kuidas punuda. See pole midagi niisama, et muudkui punud!

Väga hea, kui kambas on vähemalt üks pikka kasvu inimene, kes ulatab lae all võrguga toimetama. Võrk oli ikka suur!

Töötukassa töötajad olid igati oodatud!

Koos olemine- soe, sõbralik, tarmukas.

Vabatahtlike panus on jätkuvalt väga vajalik!